Пустым, бо якраз выходныя, і большасць людзей, учарашніх вяскоўцаў, цяпер на лецішчах ці ў родных вёсках – на агародах: што пасееш, тое і пажнеш, вясновы дзень і сапраўды год корміць, бо за Саветамі, амаль за семдзесят гадоў татальнае ўлады, мы дажыліся да таго, што крамы паўпустыя, мяса можна здабыць толькі ў спецкрамах, а курэй у гастраномах “даюць” ці, дакладней, “выкідваюць” хіба да вялікіх святаў, гародніну – можна набыць толькі на базарах і тое з такіх самых прыватных, а не калгасных, гародзікаў ці не з самога Каўказу. І таму надзея толькі на сябе: не вырасціш бульбы, капусты, буракоў, агуркоў, памідораў на сваіх шасці сотках ці на бацькоўскім падворку, не назапасіш на зіму – будзеш галадаць…